Давлат тиббий суғуртаси жамғармаси методология бўлими томонидан 
2025 йил 1-5 декабрь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Президент Администрацияси раҳбарияти билан учрашувга тайёргарлик мақсадида, Жамғарма фаолияти ҳақидаги тақдимот ишлаб чиқилди, ҳамда учрашув режаси тайёрланди.
3. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Бириктирилган аҳоли ёш-жинс коэффициентлари” ҳамда “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedRefer” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича ҳамкорликда ишлар олиб борилмоқда. Жумладан, Президент Администрацияси раҳбарияти, Соғлиқни сақлаш вазирлиги АКТ департаменти ҳамда УЗИНФОКОМ масъуллари билан учрашувда қатнашилди. Учрашув юзасидан календар режа тузилиб, тасдиқлашга киритилди.
4. Ўзбекистон Республикаси Президенти ҳузуридаги стратегик ривожланиш ва ислоҳотлар агентлиги томонидан “Инсонга йўналтирилган ижтимоий сиёсатни шакллантиришда мониторинг ва баҳолаш ҳамда биоэтик нормалар аҳамияти” мавзусига бағишланган давра суҳбати тадбирида иштирок этилди.
5. Ўзбекистон Республикаси Президентининг 05.09.2024 йилдаги 
ПҚ-311-сонли қарори ижроси юзасидан.” Қашқадарё вилоятида амалга оширилган ишлар натижасининг таҳлилий тақдимоти” га бағишланган ВКА йиғилишида иштирок этилди.
6. Жамғарманинг 2025 йил 23 сентябрдаги аппарат йиғилиши баёнида белгиланган вазифалар ижросини таъминлаш юзасидан ҳудудий бўлинмалари иш фаолиятларининг кунлик ҳисоботлари жамланмоқда ҳамда таҳлил қилинмоқда.
7. ССВнинг 17 сон буйруғи иловалари асосида юритиладиган ҳисобот жадвалларини тўлдириш ва жамлаш, ССВнинг 67а сонли буйруғи асосида тиббиёт муассасаларида ўтказилган ўрганишлар маълумотномасини шакллантириш ва муассаса фаолиятини баҳолаш юзасидан ҳудудий бўлинма мутахассисларига ва тиббиёт муассаса масъулларига онлайн методологик кўрсатма ва маслаҳатлар бериб борилмоқда.
8. Бирламчи тиббий санитария ёрдами кўрсатувчи оилавий поликлиникалар фаолиятини хусусий шерик томонидан ташкил этилиши бўйича услубий  қўлланма ишлаб чиқилди ва раҳбариятга тақдим этилди.
9. Матбуот хизмати томонидан тайёрланаётган матнлар методология бўлими томонидан таҳрирлаб берилди. 
10. Хоразм вилояти ҳудудий бўлинмаси фаолиятини ўрганиш учун меҳнат сафарига чиқилди.
11. Бирламчи тиббий санитария ёрдами кўрсатувчи оилавий поликлиникаларнинг аҳолига кафолатланган ҳажмдаги тиббий хизматларни кўрсатишнинг тўлиқ хронометражи ишлаб чиқилди ва раҳбариятга тақдим этилди.
12. Давлат тиббиёт муассасаларида аутсорсинг асосида марказий лаборатория хизматларини кўрсатиш тартиби тўғрисидаги НИЗОМ лойиҳаси ССВ юристи билан қайта кўриб чиқилди ва ўзгартиришлар киритилди.

